În cazul subscrierii integrale a tuturor acțiunilor nou emise, valoarea totală a subscrierilor va fi de 697 miliaone lei, din care 76 milioane lei aport la capitalul social al băncii și restul va reprezenta prima de emisiune, înregistrată în rezerve.  Grupul italian UniCredit a raportat un profit net aferent operațiunilor din România în valoare de 69 milioane de euro în perioada ianuarie-septembrie a acestui an, în creștere cu circa 7% față de aceeași perioadă a anului trecut.  În primul semestru, Unicredit Bank a raportat  un profit de 225,2 milioane lei, în scădere cu 0,3% față de aceeași perioadă a anului trecut.  Banca avea active sub administrare în valoare de 38,1 miliarde lei, în creștere cu 1,4% și capitaluri proprii de 3,61 miliarde lei, un avans de 2,8%..